„Forța de muncă disponibilă și doritoare de muncă este la minim istoric, iar cererea de forță de muncă este la maxim istoric.“ Vasile Sandu, director general și acționar al companiei specializate în prelucrarea oțelului Proinvest Group din Pașcani (județul Iași), spune că businessul merge din ce în ce mai bine, însă producătorul se confruntă cu probleme din cauza lipsei de personal.